Htingra lado e gaujeng sha yang ana htang lu ai
吃韭菜好处多
时间:2014-06-30 00:00:00 来源:德宏团结报
Nbung nsa gahtet wa sai hte rau, amyu magup re namlap simai a gaja shadang mung tso wa nga ai, dai ko gaja shadang grau tso ai namlap simai go gaujeng rai sai.
Nam tsi laksan ninghkring ni htingra lado du shang wa ai hte ningnan prut ai gaujeng simai sha nna, ana htang n-gun shaja la ra ai nga nna matsun madun dat ma ai.
Gaujeng go sha yang mu ai hta n-ga, abat mung grai manam pyo nga ai, shi a alak mi nga nna jap ai abat go shi ko rong ai Lu(硫) hte byin tai wa ai re, Lu dai ni ana sat n-gun mung rong re majo, masha hkum hkrang ana htang n-gun shatso la na matu akyu rong nga ai. Gaujeng ko na Lu go masha hkum hkrang hpe Wuisinsu B1 hte Wuisinsu A mung no marop la garum chye nga ai, dai majo lama gaujeng hpe Wuisinsu B1 lo ai wa shan re lusha ni hte jahtuk sha yang ahkyak nga ai. Raitim, Lu go gahtet hkrum jang hkoi mong mat loi ai, dai majo Gaujeng gangau ai shaloi wan ja ai ko lawan wan gan gangau la ra ai, loi gangau shalai kau jang, gaujeng a abat ni nnga mat chye ai.
Gaujeng ko rong ai lusha dat n-gun madung go Wuisinsu C, WuisinsuB1 , Wuisinsu B2 , Nihkeson(尼克酸),Hulobu su, Htan- shuihuahowu(碳水化合物) hte Hkongwuji (矿物质) ni re. Gaujeng hta Zhenwuisu mung grai rong ai, gaubong hte Kongkang hta grai tso jan ai majo, apu shamu, ginsa ana byin wa na hpe htang maja kau lu ai hte rau, Tan-guchun marop la ai shagrit kau nhtom, saibra lam gaba ja mat, salum sai pat ana re ni hpe tsi lajang na matu mung akyu rong nga ai.
Gaujeng go masha hkum hkrang a matu akyu lo lo nga ai rai tim, nau hte sha dinglai ai bo nre. Nau sha dinglai jang bo sin myi amap wa chye ai. Prat dep tsi mawan hta matsun yang, gahtet ana lu ai machyi masha ni nmai sha ai. Gaujeng ko Zhenwuisu lo nna, rin mani yak ai, dai majo gaujeng hpe galang ta nmai sha shalo ai, dai nrai yang Zhenwuisu dai ni shatkan shakum hpe gasheng hkra nna, kan mase wa rai chye ai. Shat da mi hta hke 100-200 ko tek ton yang ahkyak dik sai, hke 400 ko nna nmai lai ai.]
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn